डॉ. रामदरश मिश्र : हिंदी साहित्य जगत में आलोचकों ने कविता की शानदार आलोचना लिखी है और हिंदी आलोचना को समृद्ध किया है. साहित्य में समरसता का माहौल देखते ही देखते न जाने कहाँ को गया. पिछले पांच-छह दशकों में आलोचकों की गुटबाजी ने हिंदी कविता को काफी नुकसान पहुँचाया है. आलोचकों ने सही व निष्पक्ष आलोचना लिखने के स्थान पर टुच्ची राजनीति को बढ़ावा दिया है. पुराने और नए कवियों को आगे बढाने और पीछे ढकेलने की कोशिश में लगे रहते हैं. कभी-कभी बिना पढ़े ही सरसरी तौर पर कविता देखी और आलोचना लिख दी, क्योंकि कवि को अधिक भाव नहीं देना है.और कभी कविताओं का अतिरंजित मूल्यांकन करते हैं. मुझे ऐसे आलोचकों और उनकी आलोचना पर आश्चर्य होता है जिन्हें निराला, दिनकर और मुक्तिबोध से भी अधिक वजनदार और महत्वपूर्ण लगती है युवा पीढी की कवितायें.